armvectores/hy_wikipedia_2023 huggingface dataset:
Ժողովրդական երաժշտություն

Ժողովրդական երաժշտություն,  երաժշտական  բանահյուսություն, ավանդական երաժշտություն,  ժողովրդի երաժշտա-բանահյուսություն ստեղծագործություն, գոյություն ունեցող Ժողովրդական արվեստի բաղկացուցիչ մասը՝ որպես կանոն, բանավոր կերպով սերնդեսերունդ փոխանցվող։ Քանի որ ժողովրդական երաժշտությունը հայտնի է բոլոր սոցիալ-պատմական կազմավորումներին (ինչպես բանավոր, այնպես էլ գրավոր), այն պետք է դիտարկել ոչ միայն որպես ժողովրդական արվեստի բաղադրիչ, այլև ավելի լայն իմաստով որպես «երաժշտական արվեստի» ճյուղ (արմատ)։ Երաժշտական արվեստի հիմնական ճյուղերից մեկը, որը սովորաբար համեմատվում է ժողովրդական հանրաճանաչ երաժշտության և ակադեմիական երաժշտության հետ։
Գոյություն ունի նաև «ժողովրդական երաժշտություն» տերմինի սահմանումը` առանձին ժողովրդի ավանդական երաժշտություն կամ  մշակույթ։ Ժողովրդական երաժշտության ուսումնասիրությամբ է զբաղվում երաժշտական բանահյուսությունը։
Իոհան Հերդերը (1744-1803) եղել է առաջին գիտնականներից, որ ժողովրդական երաժշտություն  է գրել թեորեական տեսակետից։
Նա, ինչպես և մյուս վաղ հետազոտողները, մատնանշել է ուղիղ կապը ժողովրդական երաժշտության և բնության միջև։ 19-րդ դարում ժողովրդական երաժշտությունը համարվում էր եթե ոչ բնության երաժշտություն, ապա առնվազն բնական երաժշտություն, որը ենթակա չէ քաղաքային ազդեցություններին։  Ժամանակի հետազոտողները հիմնականում դիտարկել են հետևյալ հարցերը. կա՞ արդյոք կապ դասական և ժողովրդական երաժշտության միջև, ինչպես նաև կա՞ն ծագման հետքեր և ժողովրդական երաժշտության ձևեր լեզվի կամ շարժման մեջ։ Ժողովրդական երաժշտության իմաստավորման մեջ առավել մեծ նշանակություն են ունեցել ամերիկացի բանասեր Ֆրենսիս Ջեյմս Չայլդի (1825-1896) ղեկավարությամբ Մեծ Բրիտանիայում և հունգարացի կոմպոզիտոր և բանահյուս Բելա Բարտոկի (1881-1945) Արևելյան Եվրոպայի երկրներում անցկացված երաժշտա-ազգագրական հետազոտությունները.


== Ավանդական ժողովրդական երաժշտություն ==

Ավանդական ժողովրդական երաժշտությունը, որը հիմնականում ստեղծվում է գյուղական բնակչության կողմից, երկար ժամանակ պահպանում է հարաբերական ինքնուրույնությունը և ընդհանուր առմամբ դիմակայում է ավելի երիտասարդ, գրավոր ավանդույթներին պատկանող մասնագիտական երաժշտությանը։ Ի տարբերություն արևմտյան նմուշի կոմպոզիտորական երաժշտության, ավանդական ժողովրդական երաժշտությունը չի ենթարկվում ճշգրիտ ձայնագրության հինգ գծի (նոտա), ավանդական ուսուցման մեթոդը բանավոր է։ Սակայն պրոֆեսիոնալիզմը բնորոշ է ոչ միայն գրավոր երաժշտական ավանդույթներին։ Բանավոր մասնագիտական երաժշտական արվեստը առաջացել է ժողովրդական ստեղծագործության մեջ որպես դրա օրգանական մաս, այդ թվում այն ժողովուրդների, որոնք չունեն ինքնուրույն, բանահյուսությունից առանձնացված մասնագիտական արվեստ եվրոպական իմաստով (Օրինակ, ղազախների, ղրղզների, թուրքմենների)։ Կան նաև բանավոր մասնագիտական մշակույթներ, որոնք որոշ չափով հակադրվում են բանահյուսական ավանդույթներին (օրինակ ՝ հնդկական «Ռագա» իրանական «դեստգյախ», Արաբական «Մակամի»)։


== Ծանոթագրություններ ==
Լիբերիոս (Հռոմի պապ)

Լիբերիոս  (լատ.՝ Liberius, մոտ 310, Հռոմ, Հռոմեական կայսրություն - սեպտեմբերի 24, 366, Հռոմ, Հռոմեական կայսրություն), Հռոմի պապ 352 թ. մայիսի 17-ից մինչև 366 թվականի սեպտեմբերի 24-ը։


== Հարաբերությունները արիոսականների հետ ==
Սուրբ Լիբերիոսը (ըստ ռուսական ավանդույթի՝ Լիբերիոս Խոստովանահայր) հայտնի է դարձել որպես արիոսականության դեմ պայքարող մարտիկ։ Նա գահընկեց է արվել կայսր Կոստանդիոս II–ի կողմից, քանի որ հրաժարվել է ստորագրել Միլանի եկեղեցաժողովի՝ Աթանաս Ալեքսանդրացուն դատապարտող որոշումը, աքսորվել է Թրակիա, իսկ նրա փոխարեն նշանակվել է ավելի ուշ հակապապ հռչակված Փելիքս II-ը։ Արդյունքում՝ Լիբերիոսը համաձայնել է դատապարտել Աթանաս Մեծին, ստորագրել է իմաստային առումով արիոսականությանը մոտ հավատո հանգանակը։ Նա նաև դարձել է Փելիքսի իշխանակիցը։ Հռոմ վերադառնալուց հետո Լիբերիոսը շարունակել է պայքարը։ Ավելի ուշ Աթանասը հաշտվեց Լիբերիոսի հետ։ Հետագայում սրբադասվել է ուղղափառ Արևելքում, բայց երբեք փառքի չի արժանացել կաթոլիկների կողմից։


== Մշակույթ ==
Լիբերիոսի օրոք կազմվել է հռոմեական եպիսկոպոսների առաջին ռեեստրը և քրիստոնեական նահատակների պաշտոնական ցուցակը։ 352 թվականին կառուցվել է Սանտա Մարիա Մաջորեն։ Լեգենդի համաձայն՝ Լիբերիոս պապը ամռանը երազ է տեսնում, որում Աստվածամայրը հրամայել է իրեն շենքը կառուցել այնտեղ, ուր առավոտյան ձյուն դրած լինի։


== Ծանոթագրություններ ==


== Գրականություն ==
Ковальский Я. Папы и папство.


== Հղումներ ==
«Catholic Encyclopedia (1913)» (անգլերեն)։ Արխիվացված է օրիգինալից 2012-02-12-ին։ Վերցված է 2011-02-15  
Созомен։ «Церковная история»։ Արխիվացված է օրիգինալից 2012-02-12-ին։ Վերցված է 2011-02-15
Արման Երեմյան

Արման Ստեփանի Երեմյան (հունվարի 29, 1986(1986-01-29), Երևան, Հայկական ԽՍՀ, ԽՍՀՄ), հայ թեկվոնդոիստ, Հայաստանի և Եվրոպայի չեմպիոն, Հայաստանի միջազգային կարգի սպորտի վարպետ։


== Կենսագրություն ==
Արման Երեմյանը ծնվել է 1986 թվականի հունվարի 29-ին Երևանում (Հայկական ԽՍՀ)։ Թեկվոնդոյով զբաղվել սկսել է Արսեն Ավետիսյանի գլխավորությամբ։ Մասնակցել է թեկվոնդոյի պատանեկան առաջնությունների և դարձել հաղթող։ Երոպայի պատանեկան առաջնություններում նվաճել է արծաթե և բրոնզե մեդալներ 2001 և 2003 թվականներին համապատասխանաբար։ Արժանացել է երեք բրոնզե մեդալների Ունիվերսիադաներում 2005, 2007 և 2009 թվականներին։ Արման Երեմյանի ամենանշանակալի ձեռքբերումը եղել է ոսկե մեդալը Հռոմում անցկացված թեկվոնդոյի Եվրոպայի առաջնության կիսամիջին քաշային կարգում (78 կգ)։ Այդպիսով նա դարձել է առաջին հայ թեկվոնդոիստը, որ ճանաչվել է Եվրոպայի չեմպիոն։
Արման Երեմյանը եղել է Հայաստանի օլիմպիական հավաքականի դրոշակակիրը 2012 թվականին Լոնդոնում անցկացված Օլիմպիական խաղերում. նա եղել է Հայաստանի հինգերորդ դրոշակակիրը Ամառային օլիմպիական խաղերում։ Սկզբում նախատեսվել է, որ դրոշակակիրը կլինի Ալբերտ Ազարյանը, սակայն որոշումը փոխվել է նրա տարիքի պատճառով, և նրա փոխարեն այդ պատիվը վերապահվել է Արման Երեմյանին։
Երեմյանը նվաճել է ոսկե մեդալ 2012 թվականին Կազանում անցկացված որոկավորման մրցումներում և ստացել իրավունք մասնակցելու 2012 թվականի Օլիմպիական խաղերին։ Նա դարձել է առաջին հայ թեկվոնդոիստը, որ ներկայացրել է Հայաստանը Ամառային օլիմպիական խաղերում։ Առաջին փուլում Երեմյանը հաղթել է կանադացի Սեբաստյան Միշոյին (8:4) և հոլանդացի Թոմի Մոլետին (6:4), սակայն կիսաեզրափակչում նվազագույն հաշվով զիջել է Արգենտինան ներկայացնող Սեբաստյան Կրիսմանիչին (1:2), որն էլ արդյունքում դարձել է Օլիմպիական խաղերի չեմպիոն։ Բրոնզե մեդալի համար պայքարում Երեմյանը պարտվել է բրիտանացի Մուհամմադ Լուտալոյին (3:9)։


== Ծանոթագրություններ ==


== Արտաքին հղումներ ==
Արման Երեմյանի էջը Taekwondodata.com կայքում (անգլ.)
Լոնդոն-2012. Հայ օլիմպիականները. Արման Երեմյան
Բալամուտովկա (այլ կիրառումներ)

Բալամուտովկա, կարող է վերաբերել՝

Բալամուտովկա - գյուղ, Ուկրաինայի Խմելնիցկիի մարզի Յարմոլինի շրջանում
Բալամուտովկա - գյուղ, Ուկրաինայի Չեռնովցիի մարզի Զաստավնայի շրջանում
Չոմագ

Չոմագ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի գյուղաքաղաքից 2-3 կմ հեռու։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(1613) Սմայլի

(1613) Սմայլի (անգլ.՝ Smiley), աստերոիդ աստերոիդների հիմնական գոտում։ Հայտնաբերվել է 1950 թվականի սեպտեմբերի 16-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,735355 ա. մ., առավելագույնը մոտենում է 2,0209 ա. մ. հեռավորության վրա և հեռանում 3,4498 ա. մ.։ Արեգակի շուրջ մեկ ամբողջական պտույտ է կատարում 1652,41 երկրային օրվա ընթացքում, իր ուղեծրով շարժվելով միջինում 0,217863 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1613) Սմայլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղետ. մի ցեղասպանություն (ֆիլմ)

Աղետ. մի ցեղասպանություն (գերմ.՝ Aghet – Ein Völkermord), 2010 թվականին գերմանական հանրային հեռուստատեսության կողմից գերմանացի ռեժիսոր Էրիկ Ֆրիդլերի նկարահանած վավերագրական ֆիլմ։


== Սյուժե ==
Ֆիլմում ներկայացվում է 20-րդ դարասկզբին գերմանական կառավարության դիրքորոշումը հայ ժողովրդի հանդեպ իրականացված եղեռնագործության նկատմամբ։ Ֆիլմը ներկայացնում է նոր ժամանակներում պաշտոնական Թուրքիայի և թուրք հասարակության վերաբերմունքը։ «Աղետ» ֆիլմը նկարահանվել է Հայոց ցեղասպանության ականատեսների, Թուրքիայում ամերիկացի և եվրոպացի դիվանագետների (այդ թվում՝ Օսմանյան կայսրությունում ԱՄՆ դեսպան Մորգենթաուի, Գերմանիայի դեսպան Մետտեռնիխի և այլոց), ինչպես նաև հումանիտար առաքելություններով այնտեղ գտնվածների հիշողությունների հիման վրա։
Ֆիլմում խոսվում է Ստամբուլի Ակոս թերթի հայազգի խմբագրապետ Հրանտ Դինքի` թուրքական ազգայնական շրջանակների կողմից դավադրաբար սպանվելու, Թուրքիայում հայկական կոտորածներ կազմակերպելու մասին բարձրաձայնած Նոբելյան մրցանակակիր թուրք գրող Օրհան Փամուկի նկատմամբ դատական գործեր հարուցելու մասին։ Ֆիլմում Հայոց ցեղասպանության փաստի մասին հարցազրույցներ են անցկացվում Ֆրանսիայի խորհրդարանի պատգամավոր Պատրիկ Դևեջյանի, աշխարհահռչակ բռնցքամարտիկ Արթուր Աբրահամի, Ֆրանսիայի, Գերմանիայի, Սիրիայի և հայկական սփյուռքի մի շարք անվանի ներկայացուցիչների հետ։


== Մրցանակներ ==
Ֆիլմը արժանացել է մի շարք մրցանակների`

2010 թ. Լավագույն գերմանական վավերագրական ֆիլմ
2010 թ. Արմին Վեգների անվան մրցանակ
2011 թ. «Գրիմմե» մրցանակ
2011 թ. Նյու Յորքի ֆիլմերի փառատոնի համաշխարհային ոսկե մեդալ (Լավագույն վավերագրական ֆիլմ անվանակարգ)


== Ծանոթագրություններ ==


== Արտաքին հղումներ ==
AGHET - A Genocide (Armenian Genocide), English language
Big Boy (մինի ալբոմ)

Big Boy, քվեբեկացի երգչուհի Շառլոթ Քարդենի առաջին մինի ալբոմը, որը թողարկվել է 2016 թվականի հուլիսի 15-ին։ Քարդենը իր ալբոմի երգերով հանդես է եկել շրջագայությամբ Կանադայում, իսկ 2017 թվականին ԱՄՆ-ում։


== Երգացանկ ==


== Ծանոթագրություններ ==


== Արտաքին հղումներ ==
Critique de Voir,
Le Journal de Quebec,
Le Courrier du Sud Archived 2017-09-15 at the Wayback Machine.,
Journal Saint-François Archived 2017-09-15 at the Wayback Machine.,
Voir,
Madmoizelle,
Madmoizelle
Magazine Exclaim! .
Կիյզակ (Մրասուի վտակ)

Անվան այլ կիրառումների համար տե՛ս՝ Կիյզակ (այլ կիրառումներ)Կիյզակ (ռուս.՝ Кийзак), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բարի (անձնանուն)

Անվան այլ կիրառումների համար տե՛ս՝ Բարի (այլ կիրառումներ)Բարի, հայկական իգական անուն։ Առաջացել է հայերեն բարի բառից։ Համապատասխանում են հունարեն Αγασή, պարսկերեն Nīk, Nīkbaxt, Nīkduxt և թուրքերեն Yaxši անունները, որոնք ևս նշանակում են բարի։


== Ծանոթագրություններ ==
Մարտիրոս Գունտագճյան

Մարտիրոս Գունտագճյան (1888, Կեսարիա - 1915, Մեծ եղեռնի զոհ), հայ իրավաբան, մշակութային գործիչ։
Ծննդավայրում նախնական կրթությունն ստանալուց հետո, 1909 թվականին մտել է Հայ Հեղափոխական Դաշնակցություն կուսակցության շարքերը։ Կ.Պոլսում 1913 թվականին ավարտել է Իրավաբանական վարժարանը։ Ծննդավայրում հիմնել է Կրթական Միություն։ Թղթակցել է ժամանակի հայատառ մի շարք պարբերականների։ Նահատակվել է 1915 թվականին 27 տարեկանում։


== Ծանոթագրություններ ==
Խեցգետնի կղզի

Խեցգետնի կղզի, պաշտոնական անվանումը՝ Վիեկես (իսպ.՝ Isla de Vieques), Պուերտո Ռիկոյին պատկանող կղզի Կարիբյան ծովում։
Համարվում է կղզեախմբային այս պետության խոշորագույն կղզիներից մեկը։ Բրիտանացիներն այն անվանում են «Խեցգետնի կղզի»։


== Աշխարհագրություն ==
Խեցգետնի կղզին գտնվում է Հարավային Ամերիկա մայրցամաքում՝ Կարիբյան ծովում։ Տեղակայված է Պուերտո Ռիկոյի հիմնական կղզուց 13 կմ արևելք։  Զբաղեցնում է 135 կմ² տարածք։
Աշխարհագրորեն Վիրջինյան կղզիների մաս է կազմում։ Վիեկեսը, հարևան Կուլեբրա կղզին, ինչպես նաև մի շարք փոքրիկ կղզիներ միասին ձևավորում են Իսպանական Վիրջինյան կղզիները։ Խեցգետնի կղզու կլիման արևադարձային է։ Միջին ջերմաստիճանը 28-31 °С։
Տեղանքը լեռնային է և բարձրադիր։ Տարեկան տեղումների միջին քանակը կազմում է 1100-1400 մմ։ Խեցգետնի կղզու ամենաբարձր կազմում է 300 մետր։
Վիեկեսի տնտեսության գերակա ճյուղը զբոսաշրջությունն է։ Խեցգետնի կղզու հանդեպ հետաքրքրությունը պայմանավորված է վերջինիս աշխարհագրական դիրքով։


== Բնակչություն ==
Ըստ 2010 թվականի մարդահամարի տվյալների՝ Խեցգետնի կղզու բնակչությունը կազմում է 9301 մարդ։ Զբոսաշրջային սեզոնին բնակչության թիվը կտրուկ ավելանում է։


== Տես նաև ==
Պուերտո Ռիկո


== Պատկերասրահ ==

		
		
		


== Ծանոթագրություններ ==
Այտրվանք

Այտրվանք, գրաբար՝ Այտրուանք, գավառ Մեծ Հայքի Կորճայք նահանգի կազմում։


== Տես նաև ==
Կորճայք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
(3780) Մաուրի

(3780) Մաուրի (անգլ.՝ Maury), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,869266 ա. մ., առավելագույնը մոտենում է 2,6848 ա. մ. հեռավորության վրա և հեռանում 3,0538 ա. մ.։ Արեգակի շուրջ մեկ ամբողջական պտույտ է կատարում 1775,23 երկրային օրվա ընթացքում, իր ուղեծրով շարժվելով միջինում 0,202791 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3780) Մաուրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիկ Տամատյան

Չիկ (Խաչիկ) Արամի Տամատյան (օգոստոսի 6, 1919(1919-08-06), Կոնստանցա, Ռումինիա - հուլիսի 30, 1985(1985-07-30), Բուխարեստ, Ռումինիա), ռումինահայ նկարիչ։


== Կենսագրություն ==
Սովորել է Վենետիկի Մուրատ-Ռափայելյան վարժարանում (1931 - 1937), Հռոմի Գեղարվեստի ակադեմիայում (1937 - 1941)։ Ապրել և ստեղծագործել է Բախարեստում։ Ծաղրանկարների, շարժերի, գրաֆիկական դիմանկարների ու բնանկարների, գրքերի նկարազարդումների հեղինակ է։ 1947 թվականից աշխատակցել է Ռումինիայի գրեթե բոլոր հիմնական, ինչպես և «Նոր կյանք», «Սևան» հայկ. ու շուրջ 20 արտասահմանյան երկրների պարբերականների։ Տամատյանի գործերը տպագրվել են նաև սովետական պարբերականներում («Պրավդա», «Իգվեստիա», «Լիտերատուրնայա գազետա», «Օգոնյոկ», «Կրոկոդիլ», «Սովետական արվեստ», «Ոզնի», «Սովետական գրականություն» և այլն)։ 1975 - 1981 թվականներին ստեղծել է Բոտոշանի, Բուխարեստի, Կոնստանցայի և այլ քաղաքների պատմա-ճաբտարապետական հուշարձաններին նվիրված գծանկարների շարքեր, որոնք ցուցադրել է բազմաթիվ պատկերահանդեսներում (Երևանում՝ 1978 թվականին), հրատարակել առանձին գրքով («Բուկերեշչի», 1978)։ Լույս են տեսել Տամատյանի «Հակաիմպերիալիստական ծաղրանկարներ» (1960), «Բազմալեզու կատակերգություն» (1976, նաև ԳԴՀ-ում, գերմաներեն, 1976) ծաղրանկարների ալբոմները։ Նկարազարդել է գրքեր (դրանց թվում՝ Հայպետհրատի հանձնարարությամբ՝ Հակոբ Պարոնյանի հատընտիրը, 1965, ռուս., Արա Բեքարյանի հետ)։ Կատարել է ներկայացումների ձևավորումներ։ Ունեցել է 24 անհատական ցուցահանդես (այդ թվում՝ Փարիզում, 1958, Սվերդլովսկում, 1959, Երևանում, 1959, 1961, 1978, Օսակայում, 1966)։


== Պարգևներ ==
Արժանացել է Ռումինիայի Սոցիալիստական Հանրապետության պետական (1950, 1952) և միջազգային մրցանակների։


== Ծանոթագրություններ ==
Ռուբանովկա (գյուղ, Մաշևկայի շրջան)

Ռուբանովկա (ուկրաիներեն՝ Рубанівка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Ռուբանովկա գյուղում բնակվում էր 115 մարդ։ Բնակավայրը զբաղեցնում է 1499 կմ² տարածք։ Բնակչության խտությունը կազմում էր 76,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորբուշի

Կորբուշի (ռուս.՝ Корбуши), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շերվետ

Շերվետ (ֆր.՝ Chervettes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Տոննե Բուտոն կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17103։


== Բնակչություն ==
Համայնքի բնակչությունը 2010 թվականին կազմում էր 127 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Շերվետի վիճակագրության ազգային ինստիտուտ (ֆր.)
Վակայամա (պրեֆեկտուրա)

Վակայամա  (ճապ.՝ 和歌山県 Վակայամա կեն), Ճապոնիայի պրեֆեկտուրաներից մեկն է, որը զբաղեցնում է Կիի թերակղզու հարավային մասը, Հոնսյու կղզու Կինկի տարածաշրջանում։ Վարչական կենտրոնը Վակայամա քաղաքն է։


== Տես նաև ==
Ճապոնիայի վարչական բաժանում


== Ծանոթագրություններ ==
Հաճախականության փոխակերպիչ (այլ կիրառումներ)

Հաճախականության փոխակերպիչ, 
1. էլեկտրատեխնիկայում, էլեկտրական լարման (հոսանքի) հաճախականության փոփոխման սարք։ Կիրառվում է կարգավորվող էլեկտրահաղորդակի և մագնիսական ուժեղացուցիչների սնման համակարգերում՝ տարբեր հաճախականության փոփոխական հոսանքի երկու և ավելի համակարգեր համաձայնեցնելու համար։ Տարբերում են ստատիկ, էլեկտրամեքենայական և համակցված փոխակերպիչներներ։ Ստատիկ փոխակերպիչները լինում են՝ էլեկտրամագնիսական և վենտիլային։ էլեկտրամագնիսական փոխակերպիչների գործողության հիմքում ընկած է մագնիսական ոչ գծային տարրերի (դրոսել, հագեցված միջուկով տրանսֆորմատոր) միջոցով փոփոխական սինուսոիդային լարման փոփոխությունը՝ լարման պահանջվող հաճախականության բաղադրիչի հետագա անջատմամբ։ Դրանք ծառայում են որպես հաճախականության բաժանիչներ և բազմապատկիչներ։ Օ. գ. գ. 70—80% է։ Առավել տարածված են վենտիլային փոխակերպիչները, որոնցում որպես վենտիլ օգտագործում են տրանզիստորներ և տիրիստորներ։ Տրանզիստորային հաճախականության փոխակերպիչները հիմնականում օգտագործում են ռադիոտեխնիկայում, տիրիստորային Հաճախականության փոխակերպիչները՝ փոփոխական հոսանքի հզոր էլեկտրահաղորդակներում։ Օ. գ. գ. 95—98% է։
2. Ռադիոտեխնիկայում, ընդունվող ռադիոազդանշանի հաճախականությունը այլ հաճախականության օժանդակ տատանումների ներգործությամբ փոփոխող էլեկտրոնային սարք։ Բաղկացած է հաճախականության խառնիչից և հետերոդինից (տրանզիստորներով կամ մեկ հաճախափոխակերպիչ լամպով)։ Հաճախականության փոխակերպիչ են անվանում նաև ռադիոտեխնիկական այլ սարքեր, որոնք կապված են հաճախականությունների փոխակերպման հետ (հաճախականությունների սինթեզատոր, բաժանիչ, բազմապատկիչ)։
25 կադր (ալբոմ)

25-й кадр (հայերեն՝ 25-րդ կադր), ռուսական Սպլին ռոք-խմբի վեցերորդ ստուդիական ալբոմն է, թողարկվել է 2001 թ. մարտի 25-ին Sony Music ընկերության կողմից։ 2004 թ.-ին վերաթողարկվել է «Միստերիա զվուկա» լեյբլի կողմից։


== Երգացանկ ==
Բոլոր երգերի հեղինակն է Ալեքսանդր Վասիլյև. 


== Արտաքին հղումներ ==
Ալբոմը և երգերի խոսքերը խմբի պաշտոնական կայքում Archived 2011-01-12 at the Wayback Machine. (ռուս.)


== Ծանոթագրություններ ==
Տարօրինակ գորտի մասին

Տարօրինակ գորտի մասին (ռուս.՝ Про чудака лягушонка), խորհրդային կարճամետրաժ մուլտֆիլմ։ Նկարահանվել է ըստ Գենադի Ցիֆերովի հեքիաթի։
«Ուրախ կարուսել» № 4 մուլտիպլիկացիոն ալմանախի երեք սյուժեններից առաջինն է։


== Սյուժե ==
Մուլտֆիլմը պատմում է հետաքրքրասեր կարմիր կովի մասին, որը հարցեր էր տալիս ուրախ գորտին։


== Նկարահանող խումբ ==


== Մուլտֆիլմի մասին ==


== Ծանոթագրություններ ==


== Արտաքին հղումներ ==
«Տարօրինակ գորտի մասին» մուլտֆիլմը «Անիմատոր.ռու» կայքում
«Տարօրինակ գորտի մասին»(անգլ.) ֆիլմը Internet Movie Database կայքում
«Տարօրինակ գորտի մասին» «Հայրենական կինոյի հանրագիտարան» կայքում
Աճատերև

Աճատերև (Բրիոֆիլլում) (լատ.՝ Bryophyllum), պատկանում է թանձրատերևազգիների (Crassulaceae) ընտանիքին։ Հայրենիքը Մադագասկար կղզին է։


== Կենսաբանական նկարագիր ==
Այս արևադարձային բույսը չափազանց արագ է բազմանում, վեգետատիվ ճանապարհով՝ ճուտիկներով, որոնք աճում են տերևների շրջեզրերին։ Դրանք վերին աստիճանի կենսունակ են։ Տերևները վրայից ընկնելով խոնավ հողի վրա, անմիջապես սկսում են աշխատել, փոքրիկ արմատիկներ բաց թողնել հողի մեջ, իսկ հողի չոր լինելու դեպքում երկար ժամանակ պահպանում են իրենց կենսունակությունը։ Ընկած բուսակների տեղի, տերևների եզրին սկսում են աճել նորերը։


== Օգտագործում ==
Բրոֆիլլում դայգրամոնտիանում (B. digremontianum Haw.) բայսը և մի շարք այլ տեսակներ, ինչպես նշվածը, բուժական հատկություններ ունեն։ Բնակարաններում և ջերմատներում այն օգտագործվում է որպես դեկորատիվ բույս։


== Մշակում ==
Մշակության տեսակետից առանձնահատուկ խնամք չի պահանջում։ Տնկումը կատարվում է թաղարների մեջ, տալով հետևյալ հողախառնուրդը՝ բանջարանոցային հող 3 մաս, տորֆահող 1 մաս և ավազ 0,5 մաս։ Ձմռանը բույսը պետք է պահել լուսամուտին մոտ, բայց ոչ լուսամուտի գոգին, 12-15° ջերմության մեջ։ Ջուրը ամառ ժամանակ տրվում է առատ ձմռանը, ընդհակառակը, պետք է պակասեցնել։


== Տեսակներ ==
Bryophyllum beauverdii
Bryophyllum bouvetii
Bryophyllum campanulatum
Bryophyllum fedtschenkoi
Bryophyllum gastonis-bonnieri
Bryophyllum laxiflorum
Bryophyllum macrochlamys
Bryophyllum manginii
Bryophyllum marnierianum
Bryophyllum miniatum
Bryophyllum proliferum
Bryophyllum pubescens
Bryophyllum rolandi-bonapartei
Bryophyllum rosei
Bryophyllum schizophyllum
Bryophyllum streptanthum
Bryophyllum suarezense
Bryophyllum uniflorum


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Էվերթոն ՖԱ

Էվերթոն, անգլիական պրոֆեսիոնալ ֆուտբոլային ակումբ Լիվերպուլ քաղաքից։ Ակումբը ստեղծվել է 1878 թվականին և ներկայումս հանդես է գալիս Պրեմիեր լիգայում։ Ակումբն Անգլիայի Բարձրագույն դիվիզիոնում անցկացրել է ռեկորդային 114 մրցաշրջան։
Թիմը մասնակցել է ավելի շատ բարձրագույն դիվիզիոնի խաղերի, քան որևէ այլ անգլիական թիմ և 9 անգամ հաղթել առաջնությունում։ 1954 թվականից Էվերթոնը մնացել է բարձրագույն դիվիզիոնում և 1922 թվականին եղել է Պրեմիեր Լիգայի հիմնադիր անդամներից։


== Պատմություն ==
Ձևավորված լինելով 1878 թվականին`Էվերթոնը 1888 թվականին դարձել է Ֆուտբոլի Լիգայի հիմնադիր անդամ և 2 մրցաշրջան հետո հաղթել է իր առաջին լիգայի առաջնությունը։ 4 լիգայի տիտղոսները և 2 Անգլիայի Գավաթի հաղթանակները ձեռք բերելուց հետո Էվերթոնը հետպատերազմական շրջանում «նահանջեց», և միայն 1960-ականներին հաղթեց 2 լիգայի առաջնություն և Անգլիայի Գավաթ։
1980-ականների կեսերին ունեցավ վերջին շրջանի մեծ հաջողություններ՝ երկու լիգայի առաջնության հաջողություններ, Անգլիայի Գավաթ, իսկ 1985 թվականին ձեռք բերած ՈՒԵՖԱ Գավաթակիրների Գավաթը նրանց առաջին մայրցամաքային ձեռքբերումն էր։ Ակումբի վերջին խոշոր ձեռքբերումը եղել է 1995 թվականի Անգլիայի Գավաթը։ Ակումբի կողմնակիցները հայտնի են որպես Էվերթոնիաններ։ Էվերթոնը երկրպագուների մեծ բանակ ունի, որի թիվը գնալով ավելանում է՝գերազանցելով 36,000-ը յուրաքանչյուր խաղի ժամանակ. դա կազմում է մարզադաշտի 95%-ը։ Էվերթոնը մրցակցության մեջ է հարևան Լիվերպուլ ֆուտբոլային ակումբի հետ, և երկու կողմերն էլ պարբերաբար մրցում են Մերսիսայդ Դերբիում։
Լիվերպուլ ֆուտբոլային ակումբը ձևավորվել է 1892 թվականին մի առանձնացած խմբից, որի կազմում են եղել Էվերթոնի նախկին նախագահը և մի քանի այլ խաղացողներ։ Վեճը հանգեցրեց նաև Էվերթոնի Էնֆիլդը լքելուն։ 1892 թվականից ակումբը հաստատվում է ներկայիս գլխավոր հրապարակում՝ Գուդիսոն Պարկում։


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Համազգեստ ==
Ակումբի տնային համազգեստի գույները 1901-02 մրցաշրջանից ի վեր եղել են ավանդական արքայական կապույտը և սպիտակը։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-05-26 at the Wayback Machine. (անգլ.)
Էվերթոնի մասին տեղեկություն Պրեմիեր Լիգայի հայալեզու կայքում (հայ.)
Միհրան էֆենդի (բժիշկ)

Անվան այլ կիրառումների համար տե՛ս՝ Միհրան էֆենդի (այլ կիրառումներ)Միհրան էֆենդի (, Տիգրանակերտ - հոկտեմբերի 24, 1916(1916-10-24), Տիգրանակերտ), հայ բժիշկ։


== Կենսագրություն ==
Բժշկական կրթություն է ունեցել։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և զինվորական բժիշկ ծառայել Տիգ­րա­նա­կեր­տի (Դիարբեքիր) «մեն­զի­լում» (թուրքերեն՝ «մեն­զիլ»` հոս­պի­տալ)` կապիտանի աստիճանով։
Մահացել է 1916 թվականի հոկ­տեմ­բե­րի 24-ին, Տիգրանակերտի հոսպիտալում, ծառայության ընթացքում։


== Գրականություն ==
Ատաշ Ադնան, 20-րդ դարի նահատակ եղած բժիշկները (թուրքերեն), Թուրքիա, 1997։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Տատյանա Չեռնիգովսկայա

Տատյանա Չեռնիգովսկայա (ռուս.՝ Татья́на Влади́мировна Черни́говская, փետրվարի 7, 1947(1947-02-07), Լենինգրադ, ՌԽՖՍՀ, ԽՍՀՄ), նեյրոկենսաբանության և հոգելեզվաբանության, ինչպես նաև գիտակցության տեության բնագավառի խորհրդային և ռուս գիտնական։ Կենսաբանական գիտությունների դոկտոր, պրոֆեսոր։ ՌԴ գիտության վաստակավոր գործիչ (2010)։
Չեռնիգովսկայայի նախաձեռնությամբ 2000 թվականին Սանկտ Պետերբուրգի պետական համալսարանի բանասիրական ֆակուլտետի ընդհանուր լեզվաբանության բաժնում առաջին անգամ բացվել է «Հոգելեզվաբանություն» մասնագիտությունը։


== Կենսագրություն ==
Տատյանա Չեռնիգովսկայան ծնվել է Լենինգրադում։ Ավարտել է Լենինգրադի պետական համալսարանի բանասիրական ֆակուլտետի անգլիական բանասիրության ամբիոնը։ Մասնագիտացած է փորձարարական հնչյունաբանության բնագավառում։ Մինչև 1998 թվականն աշխատել է ՌԳԱ Ի. Մ. Սեչենովայի անվան էվոլյուցիոն ֆիզիոլոգիայի և կենսաքիմիայի  ինստիտուտում՝ մարդու ուղեղի ֆունկցիոնալ ասիմետրիայի և սենսորային համակարգերի համեմատական ֆիզիոլոգիայի լՌՌաբորատորիայում (առաջատար գիտաշխատող)։ Կուրչատովի անվան ինստիտուտի ազգային կենտրոնի փոխտնօրենն է։
1977 թվականին պաշտպանել է թեկնածուական ատենախոսություն «Ձայնի ցածր հաճախականության ամպլիտիացիոն մոդուլացման և խոսքի ամպլիտիուլոդա-մոդուլյացիոն բնութագրերի մարդու ընկալման առանձնահատկությունները» թեմայով, 1993 թվականին՝ դոկտորական ատենախոսություն «Լեզվական և կոգնիտիվ ֆունկցիաների էվոլյուցիա. Ֆիզիոլոգիական և հոգելեզվաբանական ​​ասպեկտներ» թեմայով։ Կենսաբանական գիտությունների դոկտոր է, պրոֆեսոր (Սանկտ Պետերբուրգի պետական ​​համալսարանի բանասիրության ֆակուլտետ)։
Զբաղվում է ռուսախոս բանախոսների մտավոր խոսքի փորձարարական և կլինիկական հետազոտություններով։ 


== Ճանաչում ==
2006 թվականին ընտրվել է Նորվեգիայի գիտությունների ակադեմիայի հումանիտար և հասարակական գիտությունների հատվածի փիլիսոփայության և բանասիրության օտարերկրյա անդամ։
2010 թվականի հունվարի 9-ին ՌԴ նախագահի հրամանագրով արժանացել է «Ռուսաստանի Դաշնության գիտության վաստակավոր գործչի» պատվավոր կոչմանը։
2017 թվականին ՌԳԱ կողմից առաջադրվել է որպես Գիտության խթանման ոլորտում ունեցած նշանակալի ձեռքբերումների համար ոսկե մեդալի թեկնածու։


== Անդամակցություն ==
Նորվեգիայի գիտությունների ակադմեիայի անդամ, (2006)
Ֆինլանդիայի սեմիոտիկ միության պատվավոր անդամ
Ճանաչողական հետազոտությունների ռուսական ասոցիացիայի նախագահ (2008-2010)
Ռուսաստանի Դաշնության պատվավոր գիտնական
Ռուսաստանի բարձրագույն կրթության բնագավառի պատվավոր գիտաշխատող


== Ծանոթագրություններ ==


== Արտաքին հղումներ ==
Chernigovskaya Tatiana
Վիեննայի աղջիկները

«Վիեննացի աղջիկներ» (գերմ.՝ Wiener Mädeln), պատմական երաժշտական ֆիլմ ռեժիսոր Վիլլի Ֆորստի, արտադրված 1945 թվականին։ Կոմպոզիտոր Կարլ Ցիրերի գլխավոր դերում նկարահանվել է Ֆորստը։ Ֆիլմը նկարահանվել է Wien-Film ստուդիայում, որը բացվել էր 1938 թ. մայրաքաղաք Վիեննայում, Անշլյուսից հետո (Ավստրիական ռեֆերենդիում)։ «Վիեննայի աղջիկները» դարձել է Ֆորստի «Վիեննայի եռյակի» երրորդ մասը, որը ներառում էր նաև «Օպերա» (1940) և «Վիեննական արյուն» (1942) ֆիլմերը։ Ֆիլմը ավարտվել է 1945 թվականին, Եվրոպայում Երկրորդ համաշխարհային պատերազմի վերջին օրերին։ Սա լուրջ պատճառ էր ֆիլմի նկարահանումների ձգձգման համար, որը, սակայն 1949 թվականին թողարկվեց երկու տարբերակով. առաջին տարբերակը թողարկվել է Բեռլինի Sovexport GmbH-ի և Վիեննայի կողմից, իսկ երկրորդ տարբերակը նկարահանվել է Ֆորստի կողմից ։


== Վիճակագրություն ==
Իր ողջ կյանքի ընթացքում Կարլ Միխաէլ Ցիրերը ստեղծեց քսաներկու օպերաներ, սակայն չկարողացավ գերազանցել Շտրաուս հաջողակ ընտանիքին։


== Դերերում ==
Վիլլի Ֆորստ — Կարլ Միխաէլ Ցիրեր
Անտոն Էդտխոֆեր — Խոֆրատ Մունկ
Յուդիտ Խոլցմաիստեր — Կլարա, նրա աղջիկը
Դորա Կոմար — Միտցի
Վերա Շմիդ — Լիզել
Ֆիլդա Ֆյոդա- Գրետել, նրա աղջիկը
Հանց Մոզեր — Էնգելբերգ
Էդմունդ Շելխամմեր — Շտրաուս
Ֆիդել Խերլին — ֆրաու Շտրաուս
Լեոպոլդ Խայնիշ — Կարլ Խասլինգեր
Լիզզի Խոլցշու — Ֆրաու Խասլինգեր
Խանսի Ստորկ — արքայադուստր Պաուլինա Մետերնիխ
Կուրդ Յուրգենս — գրաֆ Լեխենբերգ
Ֆերդինանդ Մայերխոֆեր — Ցիրերը ծեր տարիքում
Ֆրեդ Լիվեր — Ջոն Կրոսս
Ալֆրեդ Նոյգեբաուեր — ցուցադրության տնօրեն
Անդրե Մատտոնի — նրա քարտուղարը
Խեդվիգ Բլեյբտրոյ — Լիզի
Մաքս Գյուլշտորֆ — թատրոնի տնօրեն
Հիլդա Կոնեչնի — երգչուհի
Պիտեր Նորման — երգիչ


== Ծանոթագրություններ ==
Ժողովածու (3642)

Ժողովածու (3642), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3642 թվի տակ։ Ձեռագիրը գրվել է 1743 թվականին Ստեփան դպիր անանունք գրիչի կողմից։ Գրված է թղթի վրա, որը ունի 15,5X10 չափս։ Ձեռագիրը կազմված է 117 թերթից։ Գրված է միասյուն նոտրգրով։ Կազմը` կաշվեպատ տախտակ դրոշմազարդ։ Հիշատակարաններ՝ 75ա, կնքի՝ 4ա (1901 թվականին)։


== Բովանդակություն ==
Գր․ Տաթևացւոյ Լուծմունք Երդոց երգոյն։
Աբր․ Աստախատեցւոյ Կտակ Աւադ Ուրբաթու։
Քարոզ։
Հարցմունք և պատասխանիք։
Մանունք։


== Ծանոթագրություններ ==
Բեչևոե (գյուղ, Նովի Սանժարիի շրջան)

Բեչևոե (ուկրաիներեն՝ Бечеве), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Բեչևոե գյուղում բնակվում էր 30 մարդ։ Բնակավայրը զբաղեցնում է 0,719 կմ² տարածք։ Բնակչության խտությունը կազմում էր 41,72 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրավան (Բալուի գավառ)

Միրավան, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռոմանովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ռուս.՝ Романовка, բաշկիրերեն՝ Романовка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շևչենկի (գյուղ, Կոբելյակի շրջան)

Անվան այլ կիրառումների համար տե՛ս՝ ՇևչենկիՇևչենկի (ուկրաիներեն՝ Шевченки), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Շևչենկի գյուղում բնակվում էր 441 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քերսիֆրոնես

Քերսիֆրոնես (լատ.՝ ˈkɜːrsᵻfrɒn/; Greek: Χερσίφρων; մոտավորապես մ.թ.ա. 6-րդ դար)՝ հույն ճարտարապետ։ Նախագծել է Արտեմիսի մարմարե տաճարը, որը գտնվում է Փոքր Ասիայի Եփեսոս քաղաքում։ Այն կառուցվել է մ.թ.ա. 550 թ-ին։ Տաճարի բնօրինակը ավերվել է 7-րդ դարում և միայն 550 թ-ին Քերսոֆրոնեսը և նրա որդի Մեթագենեսը սկսեցին կառուցել նոր տաճար՝ Արտեմիսի տաճարը։ Տաճարը համարվում է  աշխարհի յոթ հրաշալիքներից մեկը։ Այն հրդեհվել է Հերոստրատեսի կողմից և 25 տարի անց նորից վերակառուցվել է։


== Ծանոթագրություններ ==


== Արտաքին հղումներ ==
•William Smith, Dictionary of Greek and Roman Biography and Mythology, 1870: "Chersiphron"
Օվսաննա Սարգիսբեկյան

Օվսաննա Սմբատի Սարգիսբեկյան (օգոստոսի 10, 1897(1897-08-10), Շամախի, Բաքվի նահանգ, Ռուսական կայսրություն - ապրիլի 30, 1989(1989-04-30), Բաքու, Ադրբեջանական ԽՍՀ, ԽՍՀՄ), խորհրդային հայ դերասանուհի։ Ադրբեջանական ԽՍՀ վաստակավոր արտիստ (1957)։


== Կենսագրություն ==
Օվսաննա Սարգիսբեկյանը ծնվել է 1897 թվականի օգոստոսի 10-ին Շամախիում։ 1917 թվականին ավարտել է Սանկտ Պետերբուրգի օրիորդաց գիմնազիան։ 1918 թվականից աշխատել է Դոնի Ռոստովի ռուսական, 1925 թվականից` Բաքվի հայկական, իսկ 1936 թվականից` Ստեփանակերտի թատրոններում։
Մահացել է 1989 թվականի ապրիլի 30-ին Բաքվում։


== Դերեր թատրոնում ==


== Ծանոթագրություններ ==
Արա Սանջյան

Արա Կարապետի Սանջյան (փետրվարի 4, 1968(1968-02-04), Բեյրութ, Լիբանան), արդի հայ պատմագետ։ Պատմական գիտությունների դոկտոր (1996)։


== Կենսագրություն ==
Ծնվել է 1968 թ. փետրվարի 4-ին, Բեյրութում։

Դպրոցական կրթությունն ստացել է Հայկական Բարեգործական Ընդհանուր Միության Լիբանանի Լևոն Կ. Նազարյան, Պողոս Գ. Կարմիրյան և Հովակիմյան-Մանուկյան վարժարաններում։
1991 թվականին ավարտել է ԵՊՀ պատմության ֆակուլտետը։ Մասնագիտությունը՝ հայոց պատմություն։
1996 թվականին ավարտել է Լոնդոնի համալսարանի Արևելյան և աֆրիկյան հետազոտությունների դպրոցը։ Մասնագիտությունը՝ Միջին Արևելքի նորագույն պատմություն։
1996-2005 թվականներին՝ Բեյրութի Հայկազյան համալսարանի հայագիտության, պատմության և քաղաքագիտության ամբիոնի վարիչ։
2006 թվականից՝ Միչիգանի համալսարանի Դիրբոռն քաղաքի մասնաճյուղի Հայագիտական հետազոտությունների կենտրոնի վարիչ։
2003 թվականին՝ այցելու դասախոս Կալիֆոռնիայի նահանգային համալսարանի Ֆրեզնո (?) քաղաքի մասնաճյուղի հայագիտական ծրագրում։


== Գիտական հոդվածներ ==
Հրատարակված գիտական աշխատությունները վերաբերվում են Հայաստանի, Մերձավոր արևելքի հայագաղութների, Թուրքիայի և Արևմտյան Ասիայի արաբական երկրների Առաջին համաշխարհային պատերազմից հետո պատմությանը։
2012 թվականին՝ հայ գրատպության 500-ամյակին նվիրված Միչիգանում կայացած ցուցահանդեսի առնչությամբ պատրաստել է հայատառ գրքի կեսդարյա երթն ամփոփող անգլերեն հանրամատչելի բրոշյուր։

Turkey and Her Arab Neighbours, 1953–1958։ A Study in the Origins and Failure of the Baghdad Pact (Slough, UK։ Archive Editions, 2001).
The Negotiation of ‘The Contract of the Century’ and the Political Background to the Revival of Azerbaijan’s Oil Industry (Yerevan։ The Armenian Center for National and International Studies, September 1997).
Celebrating the Legacy of Five Centuries of Armenian-language Book Printing, 1512-2012 (Dearborn, MI։ University of Michigan-Dearborn, 2012). Archived 2017-02-20 at the Wayback Machine.
Armenian Medieval Historians in Print.։


== Տեսանյութեր ==
«Բացառիկ զրույցներ». Արա Սանջյան
Սիրանկյուն ծրագրի հյուրն է Արա Սանջյանը
Արա Սանջյանը սիրիական տագնապի մասին
DR. ARA SANJIAN
Ara Sanjian. AZTAG
ara sanjian | part 1
ara sanjian | part 2
Հարցազրոյց` Դոկտ. Արա Սանճեանի Հետ։


== Արտաքին հղումներ ==
Արա Սանճյան. ԱՄՆ-ում հայագիտության վիճակը բավարար է, թեև պահանջարկը փոքր է։
Արա Սանջյան. «Մասնավորը կարող է էական դերակատարում ունենալ գիտության զարգացման հարցում»։
Տանը նստած՝ հետաքրքիր չենք աշխարհին։
«Անազնիվ մոտեցում է, երբ փորձում են հայության հետ չառնչվող թուրքական ողբերգությունները օգտագործել` իբրև թե հավասարակշռություն ստեղծելու համար հայկական ցավի և թուրքական ցավի միջև». Արա Սանջյան։
Երկրում կան կենսամակարդակի, կարգ ու կանոն հաստատելու հետ կապված խնդիրներ։
Ազգայնականություն. գիտական սահմանումներ և հասարակական ընկալումներ։
Հայաստանի 1918-1920 թթ. հանրապետութեան հռչակման 95-ամեակին առթիւ(չաշխատող հղում)։
Հանգուցեալ Պրոֆ. Բաբկէն Յարութիւնեանի յիշատակին(չաշխատող հղում)։
Սփյուռքի վերնախավի համար սիրիահայերի դեպքը պետք է խթան լինի։
Տաղավար

Անվան այլ կիրառումների համար տե՛ս՝ Տաղավար (այլ կիրառումներ)Տաղավար, պավիլիոն (ֆր.՝ pavilion, լատ.՝ papilio - վրան). 

բնության հետ առանձնապես հաղորդակցված, փոքրաչափ կամ թեթևացված բաց կառուցվածք ունեցող, առանձին տեղադրված կառույց։ Արևելքի բազմաթիվ տաճարային և պալատական շենքեր Տաղավարի բնույթ ունեն։ Եվրոպայում (17-18-րդ դարերում՝ Ֆրանսիայում և Անգլիայում, 18-19-րդ դարի 1-ին քառորդին՝ Ռուսաստանում) Տաղավարը եղել է պալատա-պուրակային անսամբլի անկապտելի մասը։
Մեծ շինության մաս, որը հաճախ պսակվում է առանձին տանիքով։
Ցուցահանդեսային էքսպոզիցիայի, կինոնկարահանման, ձայնագրման, լուսանկարման, առևտրի ևնի համար նախատեսված մշտական կամ ժամանակավոր կառույց։
Որևէ սենյակի, տան, ևնի ինտերիերը պատկերող թատերական դեկորացիա (շրջանակներով)։
Բարեջանյան

Բարեջանյան, հայկական ազգանուն։


== Ազգանունը կրողներ ==
Հակոբ Հակոբի Բարեջանյան (1878-1953), լրագրող։
Սմբատ Բարեջանյան (1880-ական թվականներ-?), հայ բժիշկ։


== Տես նաև ==
Բարեյան


== Ծանոթագրություններ ==
Աստերոիդների ցանկ (229301-229400)

Աստերոիդների ցանկ (229201-229300)  • Աստերոիդների ցանկ  • Աստերոիդների ցանկ (229401-229500)
 Աստերոիդների ցանկ (229201-229300)  • Աստերոիդների ցանկ  • Աստերոիդների ցանկ (229401-229500)
Վիլատա (այլ կիրառումներ)

Վիլատա, կարող է վերաբերել՝

Վիլատա - կոմունա Իտալիայում, Կամպանիա երկրամասում
Վիլատա - կոմունա Իտալիայում։ Գտնվում է Վերչելիի գավառում
Անգիանո

Անգիանո  (իսպ.՝ Anguiano), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Ագնիանո շրջանի (կոմարկայի) կազմի մեջ։ Զբաղեցնում է 90,89 կմ2 տարածք։ Բնակչությունը կազմում է 540 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։


== Արտաքին հղումներ ==
Fotos del pueblo
Danza de los zancos de Anguiano
Իգոր Վուսկովիչ

Իգոր Վուսկովիչ (ռուս.՝ Вускович, Игорь Николаевич, փետրվարի 24 (մարտի 8), 1904, Օդեսա, Ռուսական կայսրություն - օգոստոսի 30, 1992(1992-08-30), Վսևոլոժսկի շրջան, Լենինգրադի մարզ, Ռուսաստան), խորհրդային բեմադրող նկարիչ։


== Կենսագրություն ==
Իգոր Վուսկովիչը ծնվել է 1904 թվականի փետրվարի 11-ին, Օդեսայում։
1936 թվականից «Լենֆիլմ» կինոստուդիայում աշխատել է որպես բեմադրող նկարիչ։
Եղել է ԽՍՀՄ կինոմատոգրաֆիստների միության անդամ (Լենինգրադի բաժին), ԽՍՀՄ նկարիչների միության անդամ։
ՌԽԴՍՀ վաստակավոր նկարիչ է։
Մահացել է 1992 թվականի օգոստոսի 30-ին, Լենինգրադի մարզի Վսևոլոժսկի շրջանի Գրուզինո գյուղում։ Նա թաղված է Կոմարովոյում։


== Ֆիլմագրություն ==
1936 թվական՝ Մոնղոլիայի որդին
1937 թվական՝ Ոսկե տայգան
1938 թվական՝ Ընկերներ
1944 թվական՝ Սիլվան
1957 թվական՝ Նրա ժամանակը կգա
1957 թվական՝ Ստեփան Կոլչուգին
1958 թվական՝ Հայրեր և որդիներ
1959 թվական՝ Նևայի մեղեդիները
1960 թվական՝ Պիկովայա դամա
1962 թվական՝ 713-րդը խնդրում է վայրէջք կատարել
1963 թվական՝ Ճորտ դերասանուհին
1964 թվական՝ Հիշի՛ր, Կասպար...
1965 թվական՝ Այսօր նոր արտակցիոն է
1967 թվական՝ Յոթերորդ արբանյակ
1968 թվական՝ Հին, հին հեքիաթ
1970 թվական՝ Լյուբով Յարովայան
1971 թվական՝ Շելմենկո-բանբերը
1972 թվական՝ Կապույտ նապաստակները, կամ Երաժշտական ճանապարհորդություն
1972 թվական՝ Ծխախոտի կապիտանը
1973 թվական՝ Իսկ դուք երբևէ սիրե՞լ եք
1975 թվական՝ Հիշողություն
1976 թվական՝ Ուրախ երազ, կամ Ծիծաղ և արցունքներ
1977 թվական՝ Աղջիկ, դու ուզո՞ւմ ես նկարահանվել կինոյում
1978 թվական՝ Ասպետը Կնյաժ քաղաքից
1979 թվական՝ Տատիկի թոռնիկը
1980 թվական՝ Լունի ճիչը
1980 թվական՝ Սիցիլիական պաշտպանություն
1981 թվական՝ Գիշերը չորրորդ շրջանում
1983 թվական՝ Բարձր հարգ
1984 թվական՝ Պերիկոլա (մյուզիքլ)
1987 թվական՝ Հեքիաթ սիրահարված նկարչի մասին


== Ծանոթագրություններ ==


== Գրականություն ==
Справочник Союза кинематографистов СССР 1981 года / сост. Г. Мирнова. — М.: БПСК: Московская типография № 6.


== Արտաքին հղումներ ==
«Вускович Игорь Николаевич»։ Энциклопедия кино։ Академик։ Վերցված է 2013-11-11
Getsu Fūma Den

«Getsu Fūma Den» (ճապ.՝ 月風魔伝, թարգմանաբար՝ «Գեթսու Ֆումայի լեգենդը»), «Family Computer» պլատֆորմի համար թողարկված երկչափ դերակատարողական (RPG) էքշըն ժանրի վիդեոխաղ՝ մշակված և թողարկված «Konami» ընկերության կողմից, 1987 թվականին։
Խաղի գլխավոր հերոսն է Գեթսու Ֆուման (թարգմանվում է որպես «Լուսնային քամու ոգի»), ում կերպարն ստեղծված է 16-րդ դարի ճապոնացի շինոբի Ֆումա Կոտարոյի նախատիպով։
Պաշտոնական տարբերակը հասանելի է եղել բացառապես Ճապոնիայում։ Անգլերեն թարգմանությամբ տարբերակը ոչ պաշտոնապես թողարկվել է 1998 թվականին


== Սյուժե ==
Մ. Թ. 1467 թվականին՝ Դիվային դարաշրջանի (魔暦元年, Մարեկի Գան-նեն) առաջին տարում, դիվային տիրակալ Ռյուկոցուկին (龍骨鬼) փախչում է դժոխքից և փորձում տիրել արտաքին աշխարհին, որը կառավարում էին երեք Գեթսու եղբայրները (月氏三兄弟)։ Եղբայրները դիմադրություն են ցուցաբերում չար տիրակալին՝ գործի դնելով իրենց սերնդեսերունդ փոխանցված թրերը (波動剣, հադոկեն)։ Ի վերջո, հաղթող է դուրս գալիս Ռյուկոցուկին, իսկ եղբայրներից կենդանի է մնում միայն կրտսերը՝ Ֆուման (風魔)։ Ուխտելով վրեժխնդիր լինել եղբայրների համար, Ֆուման ուղևորվում է Չար ոգու կղզի (狂鬼島, Կյոկի-տո), որպեսզի ետ բերի բոլոր երեք սրերը և հանգուցյալ եղբայրների ոգիների համախմբմամբ կարողանա մեկընդմիշտ հաշվեհարդար լինել չար Ռյուկոցուկիի հետ։


== Ծանոթագրություններ ==


== Արտաքին հղումներ ==
Էջը Nintendo.co.jp կայքում(անգլ.)
Խաղը անցման ուղեցույց StrategyWiki.org կայքում(անգլ.)
AWK

AWK, C-ի նման մեկնաբանվող սկրիպտային լեզու է՝ ըստ առաջադրված շաբլոնների մուտքային հոսքի (օրինակ, տեքստային ֆայլ) տողային հավաքման և մշակման համար։ Օգտագործվում է bash (sh) սկրիպտներում։
AWK անունը կազմվել է լեզվի ստեղծողների անվանական սկզբնատառերով՝ Ալֆրեդ Վ. Ահո, Փիթեր Ջ. Վեինբերգեր և Բրայեն Վ. Կերնինգհան։ AWK-ի առաջին տարբերակը գրվել է 1977 թ. AT & T Bell լաբորատորիայում։


== Ծրագրի կառուցվածքը ==
AWK-ն դիտարկում է մուտքային հոսքը որպես գրառումների ցուցակ։ Յուրանաքնչյուր գրառում բաժանվում է դաշտերի։ Այս ինֆորմացիայի հիման վրա կատարվում է ծրագրավորողի կողմից որոշակի մշակման ալգորիթմ։ Գրառումների բաժանումը լռելյայն համարվում է նոր տողի սիմվոլը, այսինքն գրառումները դրանք նույնն են ինչ-որ տողերը, դաշտերի բաժանարարները՝ բացատի կամ տաբուլյացիայի սիմվոլները՝ կամ այդպիսի սիմվոլների հաջրդականությունը։ Բաժանարար-սիմվոլները կարելի է ծրագրում հստակ որոշել։ Դաշտերի բաժանարար-սիմվոլները կարելի է գտնել հրամանների տողում։
AWK-ծրագիրը կազմված է օպերատորներից (կանոններից), որոնք ունեն այս տեսքը.

շաբլոն {գործողություն}
շաբլոն {գործողություն}
. . .

Ամեն գրառում հերթականությամբ համեմատվում է բոլոր շաբլոնների հետ, և ամեն անգամ երբ այն համապատասխանում է շաբլոնին, կատարվում է պահանջվող գործողությունը։ Եթե շաբլոնը նշված չէ, ապա գործողությունը կատարվում է ցանկացած գրառման համար։ Իսկ եթե նշված չէ գործողությունը, ապա արտածվում է գրառումը։ AWK ծրագրում գոյություն ունի նաև 2 նախանշված' BEGIN և END շաբլոնները։ BEGIN շաբլոնը կատարվում է մուտքային հոսքի մշակումից առաջ։ END-ը՝ մուտքային հոսքի վերջին գրառման մշակումից հետո։
Գործողությունը կարող է բաղկացած լինել օպերատորների հաջորդականություններից՝ բաժանված կետ-ստորակետով, տողի տեղափոխմամբ կամ փակող փակագծով։


== Լեզվի կոնստուկցիա ==


=== Պայմաննեը ===


=== Պարբերություններ ===


==== do ====


==== while ====


==== for (ինդեքսային ձև) ====
Պարբերություն for, ինդեքսային զանգվածների մշակմանն նպատակաուղղված ձև, ունի հետևյալ տեսքը.


==== for (ասոցիատիվ ձև) ====
Պարբերություն for, ասոցիատիվ զանգվածների մշակմանն նպատակաուղղված ձև, ունի հետևյալ տեսքը.


== Կառուցվածքային փոփոխականներ ==


== Կառուցվածքային ֆունկցիաներ ==


=== Օրինակներ ===
«Hello world!»

BEGIN{print "Hello World!"; exit}

Ամենաերկար տողի երկարության տպում.

{ if (length($0) > max) max = length($0) }
END { print max }

80 սիմվոլից ավելի երկարության բոլոր տողերի տպում.

{ if (length($0) > 80) print $0 }

Ոեկուզ և մեկ դաշտ ունեցող բոլոր տողերի տպում.

{ if (NF > 0) print $0 }

Ֆայլում տողերի քանակի տպումը.

END { print NR }

3-ին բազմապատիկ համարով տողերի տպումը.

{ if (FNR%3==0) print $0 }

Առաջին երեք դաշտերին հաջորդող մուտքային տողի մնացորդի տպում

{
# 4-րդ դաշտի որոնման սկիզբ...
match($0,/[ \t]*[^ \t]*[ \t]*[^ \t]*[ \t]*[^ \t]*[ \t]*/)
# ...գտնված դիրքով մուտքային տողի մնացորդի տպում
print substr($0,1+RLENGTH)
}


== Ծանոթագրություններ ==


== Աղբյուներ ==
AWK խմբագիր (ռուս.)
Փաստաթղթեր (ռուս.)
GAWK (GNU Awk) (անգլ.)
Gawk for Windows (անգլ.)
Awk, Nawk and GNU Awk Cheat Sheet (անգլ.)
man awk  (ռուս.)
awk — տեքստի խմբագրման լեզու из Операционная система UNIX (руководство пользователя)
Օկտյաբր (գյուղ, Ջանկոյի շրջան)

Անվան այլ կիրառումների համար տե՛ս՝ ՕկտյաբրՕկտյաբր (ուկրաիներեն՝ Октябр, Ղրիմի թաթարերեն՝ Bay Könçek), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բայգոնչիկ Ռուսկի։
2001 թվականի տվյալներով Օկտյաբր գյուղում բնակվում էր 1 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7615) 1996 TA11

(7615) 1996 TA11, աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 9-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,406726 ա. մ., առավելագույնը մոտենում է 1,8959 ա. մ. հեռավորության վրա և հեռանում 2,9175 ա. մ.։ Արեգակի շուրջ մեկ ամբողջական պտույտ է կատարում 1363,76 երկրային օրվա ընթացքում, իր ուղեծրով շարժվելով միջինում 0,263976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7615) 1996 TA11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուբաստովո

Գուբաստովո (ռուս.՝ Гу́бастово), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 516 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանսիայի ֆուտբոլի ազգային հավաքական

Ֆրանսիայի ֆուտբոլի ազգային հավաքականը (ֆր.՝ Équipe nationalle de France de football), Հավաքականի ավանդական գույները կապույտ, սպիտակ և կարմիր գույներն են, իսկ Ֆրանսիացիների համար խորհրդանշական գույնը կապույտ գույնն է։


== Պատմություն ==
Ֆրանսիայի ֆուտբոլի ազգային հավաքականը խաղացել է իր առաջին պաշտոնական հանդիպումը 1904 թ.։ Ամենախոշոր ձեռքբերումը եղել է 1998 թ. երբ Ֆրանսիան դարձավ աշխարհի չեմպիոն։ Ֆրանսիայի ֆուտբոլի ազգային հավաքականը 1904-ին Բրյուսելում անց է կացրել իր առաջին հանդիպումը Բելգիայի դեմ, որն ավարտվել է ոչ ոքի՝ 3-3։ 1930 թ.-ի հուլիսին Ֆրանսիան հայտնվել է անդրանիկ աշխարհի առաջնությանը, որը տեղի է ունեցել Ուրուգվայում։ Իրենց առաջին աշխարհի գավաթի խաղում, Ֆրանսիան 4-1 հաշվով Մեքսիկային պարտության է մատնում։
1958 թ-ին ՖԻՖԱ-ի Աշխարհի գավաթի խաղարկությունում Ֆրանսիան հասել է կիսաեզրափակիչ զիջելով Բրազիլիային։ Երրորդ տեղի համար խաղում Ֆրանսիան հաղթեց Արևմտյան Գերմանիային 6-2 հաշվով։ Ֆրանսիան շատ լավ խաղ ցույց տվեց 1984 թ. երբ խաղում էր Միշել Պլատինին։ 1998 թ.-ին ՖԻՖԱ-ի Աշխարհի գավաթի խաղարկությունում չեմպիոն դարձավ Ֆրանսիայի ազգային հավաքականը եզրափակիչ խաղում փառահեղ հաղթանակ տանելով Բրազիլիայի նկատմամբ 3-0 հաշվով։ 2006 թ. Աշխարհի Գավաթի խաղարկությունում Ֆրանսիացիները մոտ էին չեմպիոնական տիտղոսին, բայց եզրափակիչ խաղում պարտվեցին Իտալիային։


== Ձեռքբերումներ ==

Ֆուտբոլի աշխարհի առաջնություն
Չեմպիոն (2) - 1998, 2018
Փոխչեմպիոն - 2006, 2022
Երրորդ տեղ - 1958, 1986
Չորրորդ տեղ - 1982Ֆուտբոլի Եվրոպայի առաջնություն
Չեմպիոն (2) - 1984, 2000
Փոխչեմպիոն - 2016
Երրորդ տեղ - 1996
Չորրորդ տեղ - 1960


== Ծանոթագրություններ ==


== Արտաքին հղումներ ==
Պաշտոնական կայքը Archived 2011-02-14 at the Wayback Machine. (ֆր.)
Պայմոգո

Պայմոգո (իսպ.՝ Paymogo)՝ մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 214 կմ2, բնակչությունը՝ 1306 մարդ (2010 թվականի տվյալներով)։ Պրովինցիայի վարչական կենտրոնից գտնվում է 81 հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Paymogo Archived 2006-02-19 at the Wayback Machine.
Diputación de Huelva
Banda Ancha y ADSL Archived 2008-05-02 at the Wayback Machine.
Instituto de Ingeniería de España Archived 2008-03-20 at the Wayback Machine.
Օկկամի ածելի

Օկկամի ածելի, Օկկամի սայր (լատ.՝ novacula Occami), կամ խնայողության, տնտեսման սկզբունք (լատ.՝ lex parsimoniae), խնդիրների լուծման սկզբունք, ըստ որի «Էությունները չարժե բազմացնել առանց անհրաժեշտության» (կամ «Մի ներգրավեք նոր էություններ առանց ծայրահեղ անհրաժեշտության»), այլ կերպ ասած՝ ամենապարզ բացատրությունը սովորաբար ճիշտ է։ Գաղափարը վերագրվում է Ֆրանցիսկյան միաբանության անգլիացի վանական Ուիլյամ Օկկամին (մոտ 1287-1347)։ Ըստ այս փիլիսոփայական ածելու՝ նույն կանխատեսման վերաբերյալ տրված մի քանի հիպոթեզներից պետք է ընտրել այն լուծումը, որն ամենաքիչ ենթադրություններն ունի։ Այս սկզբունքը տարբեր կանխատեսումներ անող հիպոթեզների միջև ընտրություն անելու համար չէ։
Գիտության մեջ Օկկամի ածելին օգտագործվում է որպես տեսական մոդելների մշակման աբդուկտիվ էվրիստիկա, ոչ թե որպես թեկնածու մոդելների միջև ընտրություն կատարելու խիստ մեթոդ։ Գիտական մեթոդում Օկկամի ածելին չի համարվում տրամաբանության անհերքելի սկզբունք կամ գիտական արդյունք․ գիտական մեթոդում պարզության նախընտրությունը հիմնված է հերքելիության սկզբունքի վրա։ Երևույթի յուրաքանչյուր ընդունված բացատրության համար կարող է գոյություն ունենալ չափազանց մեծ թվով հնարավոր և ավելի բարդ այլընտրանքներ։ Քանի որ ad hoc հիպոթեզի միջոցով միշտ հնարավոր է կանխել բացատրության ժխտումը, հետևաբար պարզ տեսությունները ավելի նախընտրելի են, քանի որ դրանք ավելի փորձելի են։


== Ծանոթագրություններ ==